Amatsonin muistomerkki

Amatsonin muistomerkki () on kiinalaisen kuvanveistäjä Li Xiangqunin suurikokoinen veistos Cotonoussa Beninissä. Teos paljastettiin vuonna 2022. Se sijaitsee Beninin presidentin palatsin Palais de la Marinan takana olevalla aukiolla Cotonoun sataman ja Palais des Congrèsin lähellä, Boulevard de la Marinan varrella.

Veistos kuvaa nuorta naissoturia, jonka vasen jalka ojentuu eteen kävelyasennossa ja pää suuntautuu voitokkaasti eteen oikealle. Naisen vasen käsi pitelee piilukkokivääriä ja oikeassa kädessä oleva perinteinen machetti, joka suuntautuu eteenpäin.

Veistoksen jalustassa on laatta, jossa lukee: "Symbolina rakkaudestamme ja sitoutumisestamme maata kohtaan, amatsonimme tiesivät rohkeudellaan yhtä paljon kuin miehet puolustaa isänmaata. Amatsoniemme tavoin beniniläinen nainen on ylpeytemme." Patrice Talon, 2022.

 Alkuperä, valmistus ja paljastus 
Voice of American koreankielisen palvelun mukaan patsaan on todennäköisesti valmistanut pohjoiskorealainen Mansudae Art Studio. VOA:n hankkimat asiakirjat osoittavat, että patsaan koreankieliset piirustukset ja sopimukset laati Chongryong International Development -niminen yritys. Asiakirjoissa lueteltujen suunnittelijoiden, arkkitehtien ja kuvanveistäjien nimikirjaimet ”K.C.J.” ja ”R.Y.C.” ovat todennäköisemmin korealaisia ​​kuin kiinalaisia ​​nimiä. Chongryongin uskotaan olevan valtion omistaman Mansudae Art Studion peiteyritys.

Studio tunnetaan sekä maan johtajien monumenteista että ulkomaisista toimeksiannoista, joilla se on rakentanut muistomerkkejä eri puolille maailmaa. Mansudae on ollut YK:n pakotteiden kohteena. Rajoitusten tavoitteena on estää Kim Jong-unin hallintoa saamasta ulkomaanvaluuttaa, joka voisi tukea maan ydinaseohjelmaa.

YK:n turvallisuusneuvoston Pohjois-Korean pakotekomitea toimitti VOA:lle kirjallisen lausunnon patsaan alkuperästä. Sen mukaan Beninin viranomaisten vastaukset eivät hälventäneet huolta siitä, että patsaan rakentaminen rikkoi selvästi YK:n Pohjois-Koreaa koskevia pakotteita ja että Mansudaen kautta kerätyt varat saattoivat edistää maan joukkotuhoaseohjelmien jatkokehitystä.

Beninin matkailu- ja kulttuuriministeri Babalola Jean-Michel Hervé Abimbolaa sanoi VOA:n haastattelussa, että teoksen suunnitteli beniniläinen tunnettu ja tunnistettavissa oleva taiteilija Julien Sinzogan. Ministerin mukaan teos valmistettiin Kiinassa. VOA tutki patsaan tilausta ja totesi Beninin hallituksen tilanneen sen Blue Dragon International Development Companylta, jonka uskotaan olevan Mansudaen kiinalainen peiteyhtiö. Kun kulttuuriministeriltä pyydettiin kommentteja tähän, hän keskeytti haastattelun.

Veistoksen tilasi Beninin hallituksen ministerineuvosto ja presidentti Patrice Talon vuonna 2019. 

Pekingin Huashi Xiangqun Culture and Art Co. Ltd:n johdolla valmistettu metalliveistos on 30 metriä korkea ja se painaa 150 tonnia.

Teoksen paljatustilaisuudessa puhuivat Beninin matkailu- urheilu ja kulttuuriministeri sekä presidentti.

 Valtion tulkinta 
Beninin hallituksen tietojen mukaan Amatsonin muistomerkki viittaa entisiin naisrykmentteihin, joita oli Dahomeyn kuningaskunnassa 1800-luvun loppuun asti. Joukot olivat Tassi Hangben hallinnon aikana 1708-1711 ja heitä kutsuttiin nimillä "Agoodjie" tai "mino". Joukot järjesti uudelleen kuningas Guézo.

Hallituksen mukaan Amatsoni edustaa historiallista feminiinistä voimaa, joka toimii vertailukohtana Beninin nykyisille ja tuleville sukupolville. Se on Beninin historian symboli ja maineikkaiden hahmojen eepos.Se ilmaisee kiinnostusta beniniläisten naisten vahvan identiteettisymbolin haltuunottamiseen, naisten ratkaisevan roolin säilyttämiseen Beninin kansan kulttuurissa ja historiassa nykyaikaisessa kansallisessa kontekstissa.

Hallituksen tulkinnan mukaan Amatsonin muistomerkki kuvaa arvoja, joiden on tarkoitus innostaa Beninin naisia ja miehiä:  rohkeutta, urhoollisuutta ja isänmaallisuutta.

 Katso myös 
 Dahomeyn amatsonit
 Hangbe
 Mansudae Art Studio
 Sosialistinen realismi

 Lähteet 

 Aiheesta muualla 
 Li Xiangqun, Artnet

Luokka:Muistomerkit
Luokka:Beninin rakennukset ja rakennelmat
Luokka:Beninin taide
Luokka:Cotonou